  Майя Бывальцева 9-тӥ куартолэзе Удмуртилэн тӧроез Александр Бречалов мерлыко вотэсъёсысь бамъёсаз меӵак эфирез дыръя элькунын коронавирус инфекци вӧлмонэз алонэн герӟаськем куд-ог сюбегатонъёсты палэнтон сярысь вераз. 11-тӥ куартолэзьысен бадӟымъёс понна ватсаса тодон-валанъёс сётӥсь ужъюртъёс усьтӥськозы, кылсярысь, кылъёсты дышетонъя. <…> Вӧсьлык ужъюртъёс - черкъёс, мечетьёс – озьы ик дышем сямен ужаны кутскозы Александр Бречалов, Удмуртилэн тӧроезСолэн верамезъя, али Удмуртиын 2 сюрс пала вузкаронниос ужало ни. Та дырозь 400 квадрат метрлэсь бадӟым лавкаос ворсамын на. Но матысь дыре соосты но усьтыны чаклало. Матысь нуналъёсы промышленностья но вузкаронъя министерстволэн сайтаз но Ижкарлэн сайтаз промышленной вузъёсын вузкаронэз усьтон радлыкез поттом Александр Бречалов, Удмуртилэн тӧроезНо ваньмыз вузкаронниос Роспотребнадзорлэсь куронъёссэ 100 процентлы быдэсъяны кулэ, пусйиз улосвыллэн тӧроез. Сыӵе ик радлык калыкез сюдон огазеяськонъёсъя. Фитнес-центръёсты но бассейнъёсты усьтон пумысен радлык Удмуртиысь физкультурая, спортъя но егитъёсын ужан политикая министерстволэн сайтаз поттэмын луоз. Но 15-тӥ инвожолэсь вазь соос уз усьтӥське, вераз Александр Бречалов. Озьы ик со пусйиз, вань вылӥ верам кылъёс Можга карлы уг тупало шуыса. Отын кужмоятэм сюбегатон амалъёс кылё на. Можга милемлы трос висисьёсты ватсаз, секыт но шоро-куспо секыт учыръёс вань отын Александр Бречалов, Удмуртилэн тӧроезОзьы ик улосвыл тӧролэн кылъёсызъя, пиналъёслы ватсаса тодон-валанъёс сётӥсь ужъюртъёс, саунаос, спа- но массаж лэсьтон салонъёс, кунокуаос, санаторийёс, шутэтскон юртъёс пумысен юанъёс вань на. Александр Бречаловлэн кылъёсызъя, астэс ачид нимаз возён режимез элькунын палэнто, но калыко интыосын, транспортын, вузкаронниосын маскаос нуллон режим озьы ик кужымаз кыле на Тодэ вайытом, 15-тӥ инвожоысен Удмуртие мукет уосвылъёсысь лыктӥсьёс понна 14 нуналъем карантинэз палэнтозы.  Тегъёс: Мерлык Ижкар Можга Удмуртия коронавирус вузкарон АлександрБречалов  